text: Cil roi tout ensamble jurèrent,
   Sor Marcadigas assamblèrent,
   Moult longuement le guerrièrent,
   Lui et sa gent moult traveillèrent
   Et li firent maint grant damage.
   Mais, com hom de grant vasselage,
   Se tint contre ses anemis.
   Mais moult l'orent arriere mis
   De sa terre k'essillie orent,
   Dou pis li firent que il porent
   Tout li V roi sans nul deport,
   Ni regardoient droit ne tort ;
   Car moult avoient grant desir
   De leur volenté acomplir.
  